सवाल उन दलों से भी कीजिये, जिन्हें आप पसंद करते हैं और वे नयी पीढ़ी के नाम पर नासमझ हुड़दंगियों को बढ़ावा दे रहे हैं. आखिर क्यों प्रेसिडेंशियल स्पीच के दौरान लेफ्ट यूनिटी का उम्मीदवार भी जयंत से उन्नीस रह गया. विद्यार्थी परिषद में तो नेता ही हुड़दंगी को बनाया जाता है. वही उम्मीदवारी की अहर्ता है. कांग्रेस सचिन पायलट को सात ताले में छिपा कर रखती है, कि कहीं उसकी छवि राहुल पर ग्रहण न बन जाये. हालांकि वहां नयी पीढ़ी के नाम पर जो लोग हैं, वे नेताओं के बच्चे ही हैं. भाजपा भी उसी रास्ते पर है, हालांकि उसे भी वरुण गांधी से भय आता है. यहां तक कि लेफ्ट में भी ले दे के कन्हैया नये नेता के रूप में आये हैं, जो इतने घिस चुके हैं कि उनमें कुछ भी फ्रेशनेस बची नहीं.